**KRAJEVNA SKUPNOST DORNBERK**

Številka: 1/2023

Datum: 12.1.2023

**Z A P I S N I K**

1. seje Krajevne skupnosti Dornberk, ki je potekala dne 12.1.2023 v pisarni krajevne skupnosti s pričetkom ob 19:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Simon Justin, Sandi Slejko, Davorina Mrevlje, Mitja Cotič, Tatjana Šinigoj, Rajko Gregorič, Anton Harej (kot predstavnik MONG) in Štefka Susič (predsednica sveta KS v predhodnem sestavu).

Dnevni red:

1. potrditev zapisnika prejšnje seje sveta KS
2. pregled dogajanja v KS Dornberk v decembru 2022
3. zadolžitve članov sveta KS
4. uradni elektronski naslov krajevne skupnosti
5. izdaja letnih naročilnic
6. izvedba inventure
7. izplačevanje sejnin
8. pobude krajanov
9. projekt - enotour 2
10. informacija o poteku projekta izgradnje kolesarske poti v Peklu
11. izdaja mnenja o obratovalnem času
12. razporeditev sredstev iz 2022 - prenos

Ad. 1) Potrditev zapisnika prejšnje seje

Simon Justin je predlagal dopolnitev k osnutku zapisnika.

Anton Harej je bil na seji prisoten kot svetnik MO Nova Gorica in ne kot predlagatelj liste Janka Hareja.

Dopolnitev 4 točke dnevnega reda – »Izvolitev predsednika sveta KS Dornberk«:

* bivša predsednica KS Dornberk je povedala, da se za predsednika sveta KS po navadi imenuje izvoljenega člana, ki je na volitvah dobil največ glasov.

- Sandi Slejko je za predsednika predlagal Simona Justina, ki je dobil največ glasov.

- na njegov predlog se je odzval Anton Harej, ki se ni strinjal s tem predlogom, saj so volivci po njegovem mnenju jasno izrazili željo, da pride do sprememb v vodstvu KS, ki mora začeti delovati drugače, saj do sedaj ni bila preveč uspešna. V svet so bili izvoljeni štirje člani iz njegove liste, zaradi česar je jasno, da mora biti nov predsednik KS eden izmed njih. Predlaga, da se za novega predsednika izvoli Janka Hareja in se s tem da priložnost mladim. Na koncu predlaga, da na današnji seji ne bi izvolili predsednika.

- Štefka Susič pove, da je potrebno danes izvoliti predsednika in pove svoje mnenje, da je bilo delo KS v zadnjih sklicih uspešno.

- Simon Justin na vprašanje Davorine Mrevlje, če je pripravljen prevzeti mesto predsednika sveta KS, odgovori, da je šel na volitve odgovorno in da je pripravljen prevzeti mesto predsednika ter da je prepričan da svet KS ni kraj kjer bi se delili na naše in vaše.

- na javnem glasovanju je Janko Harej prejel 4 glasove, Justin Simon pa 3.

Sklep: Zapisnik 1. konstitutivne seje sveta KS z dne 8.12.2022 se sprejme skupaj z dopolnitvijo.

Ad. 2) Pregled dogajanja v KS Dornberk v decembru 2022

V decembru je bilo veliko aktivnosti, začenši s pripravo vabila na vse predvidene dogodke v KS, ki je bilo razdeljeno v vsa gospodinjstva KS. Nadalje je bil organiziran prižig lučk, obešanje zastav, dvig zastave v Dragi in pogostitev.

Ocenili smo, da je pošiljanje vabil o vseh dogodkih dobra praksa, ki naj se jo ohrani tudi vnaprej. Zaradi iztrošenosti zastav se predlaga nakup novih.

Sklep: KS izvede nakup 4 novih zastav.

Ad. 3.) Zadolžitve članov sveta KS

Sklep: člana sveta KS se zadolži za izposojo opreme v lasti KS, drugega člana kot pooblaščenca za izdajanje naročilnic in urejanje gradiva.

Ad. 4) Uradni elektronski naslov krajevne skupnosti

Sklep: Ponovno se aktivira domena dornberk.si in nato postopno elektronski naslovi znotraj domene v smislu preslikovanja na obstoječe elektronske naslove.

Ad. 5) Izdaja letnih naročilnic

Sklep: Pol/letne naročilnice se izdajo kot predlagano.

Ad. 6) Izvedba inventure

Sklep: imenovana inventurna komisija opravi inventuro v januarju.

Ad. 7) Izplačevanje sejnin

Sklep: članom sveta KS se sejnine izplačujejo.

Ad. 8) Pobude krajanov

Operativne pobude krajanov so bile ustrezno posredovane oz. razrešene. Predlagane investicije v okviru KS so sledeče:

a - Obnova portala in vzhodnega zida na pokopališču v Dornberku

Sklep: pridobi se ponudbe primernih izvajalcev za obnovo.

b - Pokritje avtobusne postaje ob zgradbi KS in ureditev primernega koša za smeti

Sklep: MONG se zaprosi za mnenje.

c - Ureditev osrednjega dela Gregorčičeve ulice

Sklep: s strani Mercator-ja se pridobi informacijo o morebitnih namerah glede investicije oz. prenove objekta.

d - postavitev merilca hitrosti v Prešernovi ulici

Sklep: MONG se predlaga se postavitev merilca hitrosti v Zaloščah (glavna cesta v smeri proti Dornberku) in na Prešernovi.

e - sodelovanje ob pripravi praznika Vina in grozdja 2023

Sklep: Na eno izmed naslednjih sej sveta KS se povabi dosedanje organizatorje, da predstavijo pričakovanja glede sodelovanja.

f - asfaltiranje pločnika od spomenika do stopnišča šole

Sklep: pridobi se ponudbe izvajalcev.

g - postavitev razsvetljave na novo asfaltirani cesti na Šinigojsko ulico

Sklep: MONG predlagamo postavitev razsvetljave za cel del.

h - postavitev klopi in mize na igrišče na kampo

Sklep: klop in miza, ki sta že v lasti KS, se postavita na zelenico pred stavbo KS.

Ad. 9.) Projekt - enotour 2

KS Dornberk je vključena v projekt Enotour 2 in s tem pridobi informacijsko tablo projekta. Svet KS se seznani z dvema možnima lokacijama postavitve table.

Ad. 10) Svet KS se seznani z informacijo o poteku projekta izgradnje kolesarske poti v Peklu podano s strani predsednika KS.

Ad. 11.) Mnenje o podaljšanju obratovalnega časa – vloga Turizem Saksida.

Sklep: svet KS nima zadržkov za izdajo soglasja k predlaganemu podaljšanju obratovalnega časa.

Ad. 12) Razporeditev sredstev iz 2022 – prenos preostanka sredstev na postavko za prireditve.

Sklep: svet KS se strinja s prenosom presežka sredstev na konto 24102.

Seja je bila zaključena ob 21:35.

Zapisala: Predsednik sveta KS:

Davorina Mrevlje Janko Harej